open-index/open-wikipedia-markdown huggingface dataset:
Իգոր Լապտև

**Իգոր Լապտև** (, ), ռուս դիվանագետ։

## Կենսագրություն
1954 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1954 թվականից զբաղվել է դիվանագիտական գործունեությամբ։

* 1957-1961 թվականներ՝ Կանադայի Հանրապետությունում եղել է ԽՍՀՄ դեսպանության աշխատակից։
* 1964-1967 թվականներին Բենինում եղել է ԽՍՀՄ դեսպանության աշխատակից։
* 1970 թվականից մինչև 1971 թվականը Մեծ Բրիտանիայում եղել է ԽՍՀՄ դեսպանության աշխատակից։
* 1973 թվականին Չիլիում եղել է ԽՍՀՄ դեսպանության խորհրդական։
* 1975 թվականից մինչև 1982 թվականը Պերուի Հանրապետությունում եղել է ԽՍՀՄ դեսպանության խորհևրդական, խորհրդական-դեսպանորդ։
* 1987 թվականից մինչև 1993 թվականը Ուրուգվայի Հանրապետությունում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։

1993 թվականից թոշակառու է եղել։

## Անձնական կյանք
Ամուսնացած է եղել, ուներ երկու երեխա։

## Դիվանագիտական աստիճան
* 1-ին դասի արտակարգ և լիազոր դեսպանորդ

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կոջե (քաղաք)

**Կոջե** (, Կոջե–սի), քաղաք Հարավային Կորեայի Հարավային Գյոնգսանգ գավառում։ Քաղաքը ամբողջությամբ տեղակայված է մի քանի կղզիների վրա, որոնցից ամենամեծը Կոջեդոն է։

## Պատմություն
Տարածքը, որտեղ գտնվում է ժամանակակից Կոջոն, պատկանել է Պյոնխան ցեղային միություններից մեկին։ Առաջին անգամ Կոջե անունը ծագել է 757 թվականին, երբ քաղաքը մտնում էր Միացյալ Սիլլա պետության կազմի մեջ։ Գորյոյի դինաստիայի օրոք՝ 983 թվականին, Կոջեն ստացել է Կիսոն անունը և խյոնի կարգավիճակ։ Չոսոն դինաստիայի օրոք անունը փոխվել է Չեչխան, իսկ 1423 թվականին քաղաքին վերադարձվել է Կոջե անունը։ Ինդիմական պատերազմի ժամանակ Կոջեն խիստ վնասվել է ճապոնական ծովային ուժերի հարվածներից։ Քաղաքի կարգավիճակ ստացել է 1989 թվականին։

Կորեական պատերազմի տարիներին կղզում գոյություն է ունեցել «№ 76» համակենտրոնացման ճամբարը ռազմագերիների՝ հյուսիսային կորեացիների և չինացի զինվորների համար։ 1952 թվականի մայիսի 7–ին ամերիկյան զորքերի՝ հայրենադարձությունը ձախողելու փորձից հետո, ռազմագերիներն ապստամբել են, բռնել և դատել են ճամբարի ղեկավարին՝ գեներալ Ֆ․ Դոդին։

Ապստամբությունը ճնշելու ընթացքում ԱՄՆ զորքերն օգտագործել են տանկեր, ինչպես նաև բազմիցս կիրառել են քիմիական զենք։

## Աշխարհագրություն
Կոջե քաղաքը գտնվում է Կոջեդո կղզու վրա՝ Կորեական թերակղզու հարավային ափերին՝ Պուսանից ոչ հեռու։ Կոջեդոն Հարավային Կորեայի կազմի մեջ մտնող մեծությամբ երկրորդ կղզին է։

## Վարչական բաժանում
Կոջեն վարչականորեն բաժանված է 9 մյոնների և 10 դոնի։

## Զբոսաշրջություն և տեսարժան վայրեր
* Կոգա (կամուրջ), աշխարհի ամենամեծ կամուրջներից, որն ունի 8,2 կմ երկարություն, միացնում է Կոջեն մայրցամաքի  և մի քանի փոքր ափամերձ կղզիների հետ։
* Պատմական այգի ռազմագերիների ճամբարում, Կորեական պատերազմի տարիների ռազմագերիների նախկին ճամբար, որտեղ գտնվել է մինչև 173 հազար մարդ, այժմ վերածվել է թանգարանի բաց երկնքի տակ։
* Ամենամյա հունվարյան փառատոն ձմեռային լող սիրողների համար։
* Արվեստի ամենամյա հոկտեմբերյան փառատոն։
* Կոջեն հայտնի է իր լողափերով և լեռնային զբոսաշրջությամբ։ Քաղաքում կա հանգստի համար սարքավորված 12 լողափ, որոնցից ամենախոշորներն են Կուջորի, Խակտոնի և Տոկպխոյի լողափերը։ Չնայած Կոջեդո կղզու փոքր չափերին՝ այնտեղ կան լեռնային արշավների համար պիտանի մի քանի սարեր։ Կոջեդոյի ամենահայտնի սարը Կերյոնսան է, որն ունի 566 մետր բարձրություն և գտնվում է կղզու կենտրոնում։

## Խորհրդանշաններ
Ինչպես Հարավային Կորեայի մյուս քաղաքները և գավառները, Կոջեն ունի մի շարք խորհրդանշաններ.
* Ծառ՝ Տունբերգի սոճի
* Թռչուն՝ որոր
* Ծաղիկ՝ կամելիա
*Թալիսմաններ՝ Մոնդորի և Մոնսունի

## Տես նաև
* Հարավային Կորեայի քաղաքները
*Կոջեդո 
*Վեդո (կղզի)

## Ծանոթագրություններ

## Արտաքին հղումներ
* Կոջիի տեսարժան վայրեր
* Քաղաքի պաշտոնական կայք
* Քաղաքի էջը Galbijim ազատ հանրագիտարանում

Կատեգորիա:Հարավային Կորեայի քաղաքներ
Ըմպանակ

thumb|Կոնյակի համար ըմպանակ.
**Ըմպանակ**, ապակե կամ բյուրեղապակյա սպասքի տեսակ՝ սպիրտային խմիչքների օգտագործման համար։

Դրա մեջ պարունակվող հեղուկի մեծ մակերեսի տարածքը նպաստում է դրա գոլորշիացմանը, նեղ վերին մասը պահպանում է բաժակի ներսի բույրը, իսկ կլորացված հատակը թույլ է տալիս բաժակը սեղմել ձեռքում, դրանով իսկ տաքացնելով լիկյորը։

Ըմպանակ հայերեն բառի բառային նշանակությունը դժվարությամբ է տրվում հստակ սահմանմանը, ինչը  բնորոշ է ընդհանուր կենցաղային բառապաշարին, որպես կանոն այն փոքր է ու օգտագործվում է թունդ սպիրտային խմիչքների օգտագործման համար։

«Ըմպանակ» բառը ալկոհոլային խմիչքների համար ապակե տարայ ամենատարածված նշանակությունն է, ցույց է տալիս մեծ բառակազմական և ֆրազեոլոգիական հնարավորություններ, ինչը թույլ է տալիս այն համարել նման մասնագիտացված սպասքի չափանիշ։

## Ըմպանակի տեսակները
Կախված խմիչքից, բաժակը լինում է։
* «Օղու»։ Օգտագործվում է դառը խմիչքների համար։ Տարողությունը 50 մլ։
* «Մադերային»։ Օգտագործվում է թունդ խմիչքների համար։ Տարողությունը 75 մլ։
* «Ռեյնվեյն»։ Օգտագործվում է սպիտակ չոր և կիսա-չոր գինիների համար։ Տարողությունը՝ 100-150 մլ։ բարձ գունավոր ոտքի վրա։
* «Լաֆիտային»։ Օգտագործվում է կարմիր գինիների համար։ Տարողությունը՝ 100-125 մլ։
* «Կոնյակի»։ Օգտագործվում է կոնյակի համար։ Տարողությունը՝ 75-ից մինչև 250 մլ։
* «Լիկյորի»։ Օգտագործվում է լիկյորի համար։ Տարողությունը՝ 25-30 մլ։ բարձր գունավոր ոտքի վրա։
* «Կոկտեյլային»։ Օգտագործվում է թունդ կոկտեյլների համար. Տարողությունը՝ 125-150 մլ։ ցածր ոտքի վրա։
* «Գավաթ» Շամպայնի համար։ Տարողությունը՝ 125-150 մլ։
* «Ինհալատոր» Օգտագործվում է բարերում կոնյակի համար։ Տարողությունը՝ 100-125 մլ։ Նեղացված բաժակ ընդլայնվող դեպի ներքև ու ցածր ոտքի վրա։

## Ծանոթագրություններ

Կատեգորիա:Բաժակ
Կատեգորիա:Սպասք
Լեյ Ցզյուն

**Լեյ Ցզյուն** (, ), չինացի ձեռնարկատեր, «Xiaomi» ընկերության հիմնադիր և գլխավոր տնօրեն։ Միլիարդատեր է, 2015 թվականին Ֆորբս ամսագրի վարկանիշում չինացի միլիարդատերների ցանկում զբաղեցրել է 6-րդ հորիզոնականը՝ 13,2 միլիարդ ԱՄՆ դոլար ունեցվածքով։

## Կենսագրություն
Ծնվել է 1969 թվականին Սյանտաո քաղաքում։

1991 թվականին Ուխանի համալսարանում ստացել է ինֆորմատիկայի բակալավրի աստիճան, այժմ այդ համալսարանի պատվավոր պրոֆեսոր է։

Սկսել է աշխատել «Kingsoft» ընկերությունում որպես ծրագրային ապահովման մասնագետ։ 1998 թվականին ընտրվել է «Kingsoft»-ի գլխավոր տնօրեն։ Զուգահեռաբար 2000 թվականին ստեղծել է Joyo.com կայքը, որից օգտատերերը ներբեռնում են գրքեր և մեդիաֆայլեր։ 2004 թվականին Լեյ Ցզյունը 75 միլիոն ԱՄՆ դոլարով վաճառել է Joyo.com-ն Ամազոն ընկերությանը։
 
2007 թվականին Հոնկոնգի ֆոնդային բորսայում Kingsoft-ի IPO-ից հետո դարձել է վենչուրային ներդրող. ներդրումներ է կատարել 20 ստարտափերում, օրինակ՝ «Lakala» վճարային ծառայությունում և «Vancl» հագուստի առցանց խանութում։

2010 թվականի ապրիլին հիմնադրել է «Xiaomi Inc.» ընկերությունը, որը 2011 թվականի օգոստոսին 313 ԱՄՆ դոլարով թողարկել է իր առաջին սմարթֆոնը։ 4 տարվա ընթացքում «Xiaomi»-ն դարձել է սմարթֆոն արտադրող լավագույն ընկերություններից մեկը։ Ընկերության արտադրած գաջեթները համանման են Էփլի և Սամսունգի արտադրանքներին, բայց շատ ավելի էժանագին են։

2011 թվականի օգոստոսին հրաժարական է տվել և դուրս եկել «Kingsoft»-ի գլխավոր տնօրենի պաշտոնից։

2015 թվականի առաջին կեսին Լեյ Ցզյունը հիմնադրել է «Mi.com» աքսեսուարների առցանց խանութն ԱՄՆ-ում։ Դա «Xiaomi»-ի առաջին լուրջ քայլն էր դեպի համաշխարհային շուկա։

### Անձնական կյանք
Ամուսնացած է, ունի երկու երեխա։

## Հետաքրքիր փաստ
2019 թվականին Լեյ Ցզյունը 1 միլիարդ յուան (148,4 միլիոն ԱՄՆ դոլար) գնով գրազ է եկել Չինաստանի՝ օդորակիչներ արտադրող խոշորագույն կազմակերպություններից մեկի՝  «Gree Electric Applications Inc.»-ի ղեկավար Դուն Մինչժուի հետ։ Ձեռնարկատերերը գրազ են եկել 2013 թվականին, երբ չինական հեռուստաալիքներից մեկի եթերում Լեյն ասել է, որ հինգ տարի անց սմարթֆոն արտադրողի եկամուտը կգերազանցի «Gree Electric»-ի եկամուտը, բայց պարզվել է, որ նա սխալվել է։

## Ծանոթագրություններ

Կատեգորիա:Չինաստանի գործարարներ
Ալմաթիի տեխնոլոգիական համալսարան

**Ալմաթիի տեխնոլոգիական համալսարան** (, բարձրագույն ուսումնական հաստատություն, որը գտնվում է Ալմաթիում։

## Պատմություն
1957 թվականի մայիսին ղեկավար և ինժեներատեխնիկական աշխատողների կատարելագործման ինստիտուտի Ալմաթի մասնաճյուղը հանձնվեց ԽՍՀՄ բարձրագույն կրթության նախարարության կառավարմանը և վերակազմավորվեց սննդի արդյունաբերության համամիութենական հեռակա ինստիտուտի Ալմաթի մասնաճյուղը։

1966 թվականին հունիսին սննդի արդյունաբերության համամիութենական հեռակա ինստիտուտի Ալմաթի մասնաճյուղը հանձնվեց Ջամբուլի թեթև և սննդարդյունաբերության տեխնոլոգիական ինստիտուտին, իսկ 1966 թվականի օգոստոսի 11-ին վերանվանվեց Ջամբուլի թեթև և սննդարդյունաբերության տեխնոլոգիական ինստիտուտի Ալմա Աթայի մասնաճյուղ։

1996 թվականի մայիսի 7-ին, Ղազախսատնի Հանրապետության կառավարության  թիվ 573-ի որոշմամբ՝ Ժամբիլի թեթև և սննդի արդյունաբերության տեխնոլոգիական ինստիտուտի Ալմաթի մասնաճյուղը վերակազմավորվել է «Ալմաթի տեխնոլոգիական ինստիտուտ»-ի։

1999 թվականի օգոստոսի 18-ին, Ղազախստանի Հանրապետության կառավարության թիվ 1192-ի որոշմամբ՝ Ալմաթիի տեխնոլոգիական ինտիտուտը վերակազմավորվեց «Հեռակա ուսուցման Ալմաթիի տեխնոլոգիական համալսարան»-ի, 2003 թվականի դեկտեմբերի 15-ին՝ «Առկա ուսուցման Ալմաթիի տեխնոլոգիական համալսարան»-ի։

## Ֆակուլտետներ
* Թեթև արդյունաբերության տեխնոլոգիայի և դիզայնի ֆակուլտետ
* Սննդի արտադրության ֆակուլտետ
* Հեռավար ուսուցման ֆակուլտետ
* Տնտեսագիտության և բիզնեսի ֆակուլտետ
* Ճարտարագիտական և տեղեկատվական տեխնոլոգիաների ֆակուլտետ

## Ռեկտորներ
* 1958 -1969՝ Բայմեդին Խաժեթդեն (Սննդի արդյունաբերության համամիութենական թղթակցության ինստիտուտի Ալմաթիի մասնաճյուղի տնօրեն, 1966 թվականից՝ լույսի և սննդի արդյունաբերության տեխնոլոգիական ինստիտուտի Ալմաթի մասնաճյուղի առաջին տնօրեն)
* 1969 -1973՝ Լաուրա Իմամգազևնա (թեթև և սննդի արդյունաբերության  տեխնոլոգիական ինստիտուտի Ալմաթիի մասնաճյուղի տնօրեն) 
*1973 -1986 թվականներին՝ Էսկայով Մահու Էսկաիրովիչ (Լույսի և սննդի արդյունաբերության տեխնոլոգիական ինստիտուտի Ալմաթի մասնաճյուղի տնօրեն)
*1986 -1993՝ Սագինդիկով Քենես Կուրմանբեկովիչ (թեթև և սննդի արդյունաբերության  տեխնոլոգիական ինստիտուտի Ալմաթիի մասնաճյուղի տնօրեն)
* 1993 -1994 թվականներին՝ Մամիրով Նուրգալի Կուլշմանովիչ (թեթև և սննդի արդյունաբերության տեխնոլոգիական ինստիտուտի Ալմաթիի մասնաճյուղի տնօրեն)
* 1994 - 2014՝ Կուլազանով Կուրալբեկ Սադիբաևիչ (մասնաճյուղի վերջին տնօրեն, 1996 թվականից ՝ Ալմաթի տեխնոլոգիական ինստիտուտի առաջին ռեկտոր, 1999-ից 2014 թվականներին ՝ Ալմաթիի տեխնոլոգիական համալսարանի ռեկտոր, Ալմաթիի տեխնոլոգիական համալսարանի նախագահ)։
*Կուլազանով Թալգաթ Կուրալբեկովիչ՝ (Ալմաթի տեխնոլոգիական համալսարանի ռեկտոր)

## Ծանոթագրություններ

Կատեգորիա:1957 հիմնադրված կրթական հաստատություններ
Կատեգորիա:Ղազախստանի համալսարաններ
Մոնտերիա

**Մոնտերիա** (), քաղաք և մունիպալիտետ Կոլումբիայի հարավում, Կորդովայի դեպարտամենտի վարչական կենտրոն։

## Պատմություն
Մոնտերիան հիմնադրվել է 1777 թվականի մայիսի 1-ին Անտոնիա դե լա Տորրե-ի-Միրանդայի կողմից։  1807 թվականին ստացել է փոքր քաղաքի կարգավիճակ (*Villa*), 1840 թվականին՝ շրջանային կենտրոնի (*cabecera de distrito*), իսկ 1923 թվականին՝ մունիցիպալիտետի վիճակ։ 1952 թվականին հռչակվել է Կորդովայի դեպարտամենտի վարչական կենտրոն։

## Աշխարագրական դիրք
200px|mini|right|Մոնտերիայի քաղաքապետարանը
Քաղաքը տեղավորված է դեպարտամենտի հարավային մասում. Սինու գետի 2 ափերի շուրջը. 480 կմ հեռավորության երկրի մայրաքաղաքի՝ Բոգոտայի հարավ-արևմուտքից։ Բացարձակ բարձրությունը՝ 24 մետր է ծովի մակարդակից. Մունիցիպալետի տարածքը 3141 կմ² է։

## Բնակչություն
Ըստ Կոլումբիայի Ազգային վարչական դեպարտմենտի վիճակագրի, քաղաքի կամ մունիցիպալիտետի բնակչության միասնական քանակը 2012  թվականին 422 175 մարդ էր։ Ըստ 2005 թվականի մարդահամարի տղամարդիկ կազմում էին քաղաքի բնակչության 48,6 %-ը, իսկ կանայք համապատասխանաբար 51,4 %-ը։ Ըստ ռասսաների մետիսները և սպիտակները 95,8 %-ն են, սևամորթները՝ 3,8 %-ը, հնդկացիները՝ 0,8 %-ը։ Գրագիտության մակարդակը բնակչության մեջ 15 տարեկանից մեծերը 89,4 % են։

## Էկոնոմիկա և տրանսպորտ
Քաղաքի տնտոսության հիմքը կազմում են մսային և կաթնային անասնապահության ճյուղերը։ Լոս-Գարսոնես օդանավակայանը գտնվում է քաղաքից 5 կմ հեռավորության վրա։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Կոլումբիայի քաղաքներ
Հանս Թոմա

**Հանս Թոմա** (գերմ.՝ Hans Thoma, ), գերմանացի նկարիչ և գծանկարիչ։

## Կյանք և գործունեություն
Սկզբում նա արհեստագիտական կրթություն է ստացել վիմագրիչի մոտ, այնուհետև` ժամացույցների գծագրության վարպետի մոտ։ 1859 թվականից սովորել է Կարլսրուեի արվեստի ակադեմիայում։ Ավարտելուց հետո նա ապրել և աշխատել է Դյուսելդորֆում, Մյունխենում, Մայնի Ֆրանկֆուրտում գտնվող Մայքում և Կարլսրեում, որտեղ 1899 թվականից եղել է Արվեստի թանգարանի տնօրեն և տեղի ակադեմիայի արվեստի պրոֆեսոր։ 1874 թվականին նա ուղևորություն է կատարում դեպի Իտալիա։ 1886 թվականին այցելում է Փարիզ։

Հ. Թոմայի ստեղծագործական ժառանգությունը հսկայական է, այն ներառում է մոտ 900 գեղանկարներ, փորագրություններ և վիմագրություններ։ Նկարչի աշխատանքները, որոնք հաճախ դիտվում են որպես «ժողովրդական գեղանկարչություն», «պարզ» և այլն, ուշադիր դիտարկմամբ բացահայտում են միանգամայն հակադիր տարրեր։ Մի կողմից նա հիանալի բնանկարիչ–ռեալիստ է։ Նա նկարել է Շվարցվալդը, Թաունուսը, Վերին Ռեյնը եւ Մայնը։ Այս կտավները տալիս են պատկերված բնույթի տեսանկյուն, որը սովորաբար ցուցադրվում է որոշակի բարձրությունից (օրինակ, բլրի գագաթից) այնպես, որ հորիզոն տանող հեռավորությունը տեսանելի լինի (Հովիտ Թաունուսում, 1890, Մյունխեն)։ Մյուս կողմից, Հ. Թոման սիրում էր իր բնապատկերներում ներմուծել հեքիաթային որոշ գծեր, օրնակներ, պատկերներ հին առասպելներից։ Այստեղ Թոմայի աշխատանքի վրա ազդում է Առնոլդ Բյոկլինի և Հանս ֆոն Մարեի ազդեցությունը, իսկ նրա իրատեսական ստեղծագործություններում, այդ թվում դիմանկարային գեղանկարչության մեջ զգացվում է բարբիզոնյան դպրոցի և Գ. Կուրբեի առանձնահատկությունները։ Թոմի ստեղծագործության երկու միտումների միջև միջանկյալ դիրք են գրավում այն  նկարները, որոնք պատկերում են հովվերգական տեսարաններ՝ պարող և երգող երեխաներից, մտածկոտ գյուղացիներից։ Այդ աշխատանքները 19-րդ և 20-րդ դարերի սահմանագծին Թոմային բերել են «Երկրորդ Լյուդվիգ Ռիխտեր» անվան փառքը։ Հ. Թոմայի ստեղծագործությունների մեծ հավաքածուն պահվում է Կարլսրուեի արվեստի թանգարանում։ Իսկ 1949 թվականին Բերնաու քաղաքում բացվեց Հ. Թոմայի թանգարանը։

## Ընտանիք
Ամուսնացած էր գերմանացի հայտնի գիտնական Ավգուստ Ֆյոպլի կրտսեր դստեր հետ։

Ֆեպլի «ավագ» փեսան էր խոշոր գիտնական-աերոդինամիկ Լյուդվիգ Պրանդտլը։

## Պատկերասրահ

Պատկեր:Hans Thoma Acquacetosa.jpg|Բնապատկեր (1880)
Պատկեր:Hans Thoma - Adam und Eva, 1897.jpg|Ադամ և Եվա (1897)
Պատկեր:Hans Thoma, Mainebene.jpg|Բնապատկեր Մայնի վրա (1875)
Պատկեր:Hans Thoma - Kinderreigen (1872).jpg|Մանկական շուրջպար (1884)
Պատկեր:Hans Thoma - Im Sonnenschein (1867).jpg|Արևի ճառագայթներում (1867)


## Ծանոթագրություններ

Կատեգորիա:Գերմանացի նկարիչներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Գերմանացի արվեստագետներ
Կատեգորիա:Գերմանացի փորագրողներ
Հովսեփ Բարազյան

**Հովսեփ Բարազյան** (, , , ), հունահայ մտավորական, լրագրող, հասարակական և կուսակցական գործիչ, «Ազատ օր» օրաթերթի նախկին գլխավոր խմբագիր, ՀՅԴ Հունաստանի Կենտրոնական կոմիտեի նախկին անդամ։

## Կենսագրություն
Ծնվել է 1949 թվականի հուլիսի 17-ին, Աթենքում։ Նախնական կրթությունը ստացել է Աթենքի Ֆիքսի շրջանում գործող Հայ կաթողիկե վարժարանում, 1956-1961 այնուհետև 1962 թվականին, ուսումը շարունակել է Աթենքի նորակերտ Սոֆի և Լևոն Հակոբյան վարժարանում։ 1962 թվականին հայագիտությունը կատարելագործելու նպատակով մի խումբ հունահայերի հետ միասին մեկնել է Բեյրութ, Նշան Փա­լան­ճեան ճեմարան, կրթությունը շարունակելու համար։ Այնուհետև ուսումը շարունակել է Հայկազյան համալսարանում։ 1969 թվականին, Բեյրութում անդամագրվում է Հայ Հեղափոխական Դաշնակցությանը։ Վերադարնալով Աթենք, 1978 թվականից ստանձնել է Հունաստանում լույս տեսնող «Ազատ Օր» օրաթերթի գլխավոր խմբագրի պարտականությունը մինչև 2007 թվականը։ 1974 թվականից Հայ Դատի գրասենյակի կազմավորման հիմնադիր անդամներից էր։ Մին­չև 1975 թվականը եղել է «Հ.Յ.Դ. Ե­րի­տա­սար­դաց ­Միու­թյան ­Կեդրոնական ­Վար­չու­թյան» անդամ։ 1988 թվականին, Ա­թեն­քում մաս­նակ­ցե­լ է Հ.Յ.Դ. Ընդ­հա­նուր ­Ժո­ղո­վին։ Մահացել է 2019 թվականի հունիսի 13-ին։

## Ծանոթագրություններ

Կատեգորիա:Հայ լրագրողներ
Կատեգորիա:ՀՅԴ անդամներ
Կատեգորիա:Հայ հասարակական գործիչներ
Կատեգորիա:Հայ կուսակցական գործիչներ
Hard (երգ, Ռիհաննա)

«**Hard**» () բարբադոսցի երգչուհի Ռիհաննայի չորրորդ ստուդիական *[[Rated R]]* (2009) ալբոմի երկրորդ սինգլը, թողարկված 2009 թվականի նոյեմբերի 10-ին։

## Ստեղծագործությունների ցանկ
**The Remixes — Digital EP**
# «Hard» (Jump Smokers Radio Edit) — 3:10
# «Hard» (Chew Fu Granite Fix Radio Edit) — 3:43
# «Hard» (Jody den Broeder Radio Edit) — 3:30
# «Hard» (Jump Smokers Extended) — 3:36
# «Hard» (Chew Fu Granite Fix Extended) — 5:27
# «Hard» (Jody den Broeder Club Remix) — 6:43
# «Hard» (Jody den Broeder Dub) — 6:45

## Չարթեր

### Շաբաթական չարթեր

### Տարեկան չարթեր

## Հավաստագրեր

## Թողարկման պատմություն

## Ծանոթագրություններ

Կատեգորիա:Ռիհաննայի երգեր
Բիլի Պրեստոն

**Բիլի Պրեստոն** (անգլ. *Billy Preston*, լրիվ անունը **Վիլյամ Էվերեթ Պրեստոն**, անգլ․ *William Everett Preston*, ), ամերիկացի երաժիշտ-ստեղնահար։ Իր երաժշտական կարիերայի ընթացքում նա աշխատել է այնպիսի կատարողների հետ, ինչպիսիք են Մահալիա Ջեքսոնը, Նաթ Քինգ Քոուլը, Ռեյ Չարլզը, Սեմ Կուկը, Լիթլ Ռիչարդը, Բոբ Դիլանը, *[[The Beatles]]-ը*, *[[The Rolling Stones]]-ը,* Արետա Ֆրանկլինը և Էլթոն Ջոնը։

## Ստեղծագործությունը
Պրեստոնը սովորել է դաշնամուր նվագել երեք տարեկանում և համարվում էր երաժշտության հրաշամանուկ։

1969 թվականին Ջորջ Հարիսոնը նրան բերեց *Get Back* ալբոմի ձայնագրմանը (որի նյութերն ավելի ուշ օգտագործվեցին *[[Let It Be]]* ալբոմի համար)՝ հույս ունենալով, որ նոր երաժշտի ներկայությունը կօգնի լիցքաթափել այն լարվածությունը, որն առաջացել էր այդ ժամանակ *The Beatles-ի* մասնակիցների միջև։ Լենոնը կողմ է արտահայտվել, որ Պրեստոնը դառնա թիմի լիիրավ անդամ, իսկ ՄաքՔարթնին դեմ է եղել։ Արդյունքում «Get Back» սինգլը թողարկվեց՝ նշելով, որ այն կատարում են The «*Beatles-ը* և Բիլլի Պրեստոնը»։ Պրեստոնը նաև նվագել է ստեղնաշարային գործիքներ ձայնագրելիս «*I Want You (She’s So Heavy)» և «Something»* երգերը *Abbey Road* ալբոմից։

Լիվերպուլյան քառյակի փլուզումից հետո Պրեստոնը շարունակել է համագործակցել Լենոնի, Սթարի և հատկապես Հարիսոնի հետ, որի հետ մասնակցել է Բանգլադեշին օգնելու համերգին։ «Հինգերորդ բիթլի» մենախաղի կարիերան նույնպես առաջընթաց է գրանցել. նրա *«Will It Go Round in Circles» (1973) և «Nothing from Nothing» (1974)* ֆանկ-հիթերը հասել են *[[Billboard Hot 100]]-ի* բարձունքին, իսկ «Outa-Space» (1972) գործիքային բանը արժանացել է «Գրեմմի» մրցանակի։ Միևնույն ժամանակ Պրեստոնը պարբերաբար կատարում էր ստեղնահարի պարտականությունները *Rolling Stones* ալբոմների ձայնագրման ժամանակ, այդ թվում՝ այնպիսի նշանակալի, ինչպիսիք են *Sticky Fingers-ը* և *Exile on Main St-ը*։

1980-ականներին Պրեստոնի մասին քիչ էր լսվում՝ ոչ պակաս ալկոհոլի և թմրանյութերի հետ սրված խնդիրների պատճառով։ 1990-ականներին նա շարունակում էր աշխատել Հարիսոնի և Էրիկ Քլեփթոնի հետ։ Նրա վերջին ձայնագրություններից մեկը եղել է *«Warlocks»* երգը *Red Hot Chili Peppers* խմբի *Stadium Arcadium* ալբոմի համար։

Մահացել է կոմայի պատճառով, որի մեջ ընկել է 2005 թվականի նոյեմբերին։

2019 թվականի հունիսի 25-ին *The New York Times Magazineruen-ը* Բիլլի Պրեստոնին անվանել է հարյուրավոր կատարողների թվում, որոնց նյութը, ինչպես հաղորդվում է, ոչնչացվել է 2008 թվականի *Universal Studios Hollywoodruen-ում* բռնկված հրդեհի ժամանակ։

## Սկավառակագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երեխա երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ռոք երգահաններ
Կատեգորիա:Ամերիկացի ստեղնահարներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի փոփ երգիչներ
Կատեգորիա:Բիթլզ
Վլադիմիր Մալիշև

**Վլադիմիր Մալիշև** (, ), ռուս դիվանագետ։

## Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1991 թվականին ԽՍՀՄ արտաքին գործերի նախարարության դիվանագիտական ակադեմիան։ 1972 թվականից զբաղվում է դիվանագիտական գործունեությամբ։

* 1992-1996 թվականներ՝ ՌԴ արտաքին գործերի նախարարության Ասիայի առաջին դեպարտամենտի խորհրդական, ավագ խորհրդական։
* 1996-2001 թվականներին Թայբեյում եղել է Մոսկվա-Թայբեյյան հանձնաժողովի նախագահի տեղակալ։
* 2002-ից մինչև 2004 թվականը եղել է ՌԴ արտաքին գործերի նախարարության Ասիայի առաջին դեպարտամենտի բաժանմունքի պետ։
* 2004 թվականից մինչև 2007 թվականը Ֆիլիպիններում եղել է ՌԴ դեսպանության խորհրդական-դեսպանորդ։
* 2011 թվականի փետրվարի 15-ից մինչև 2014 թվականի դեկտեմբերի 1-ը Բուրունդիում եղել է ՌԴ արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2006 թվականի դեկտեմբերի 29)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ալեքսանդր Մանժոսին

**Ալեքսանդր Մանժոսին** (, ), ռուս դիվանագետ։

## Կենսագրություն
1980 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1980 թվականից զբաղվում է դիվանագիտական գործունեությամբ։ Տիրապետում է շվեդերեն և անգլերեն լեզուներին։

* 1980-1982 թվականներ՝ Թուրքիայում եղել է ԽՍՀՄ առևտրային ներկայացչության թարգմանիչ։
* 1982-1985 թվականներին եղել է ԽՍՀՄ արտաքին գործերի նախարարության ռեֆերենտ, ավագ ռեֆերենտ։
* 1985 թվականից մինչև 1991 թվականը Կիպրոսի Հանրապետությունում եղել է ԽՍՀՄ դեսպանության ատտաշե, երրորդ քարտուղար։
* 1991 թվականից մինչև 1992 թվականը եղել է ԽՍՀՄ արտաքին գործերի նախարարության երկրորդ քարտուղար։
* 1992-1993 թվականներին եղել է ՌԴ արտաքին գործերի նախարարության առաջին և երկրորդ քարտուղար։
* 1993 թվականից մինչև 1966 թվականը եղել է ՌԴ նախագահի օգնականների ծառայության Ռուսաստանի Դաշնության նախագահաի օգնականի մասնագետ, խորհրդատու, ռեֆերենտ։
* 1996 թվականից մինչև 1997 թվականը եղել է ՌԴ նախագահի օգնական Ռյուրիկով Դ․ Բ․ ռեֆերենտ։
* 1997 թվականից մինչև 2004 թվականը եղել է ՌԴ նախագահի ներքին քաղաքականության վարչության պետի առաջին տեղակալ։
* 2004 թվականից մինչև 2018 թվականը եղել է ՌԴ նախագահի ներքին քաղաքականության վարչության աշխատակազմի պետ։

## Դիվանագիտական աստիճան
* Արտակարգ և լիազոր դեսպան

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Դմիտրի Մալև

**Դմիտրի Մալև** (, ), ռուս դիվանագետ, արտակարգ և լիազոր դեսպան։

## Կենսագրություն
1976 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1976 թվականից զբաղվում է դիվանագիտական գործունեությամբ։ Տիրապետում է ֆրանսերենի և արաբերենի։

* 1995 թվականից մինչև 2000 թվականը Լիբիայում եղել է ՌԴ խորհրդական-դեսպանորդ։
* 2000-ից մինչև 2002 թվականը եղել է ՌԴ արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի բաժանմունքի պետ։
* 2002 թվականի հունվարից մինչև 2004 թվականի մարտը Մարոկոյում եղել է ՌԴ դեսպանության խորհրդական-դեսպանորդ։
* 2004 թվականից մարտի 25-ից մինչև 2011 թվականի հունվարի 27-ը Գվինեայում եղել է ՌԴ արտակարգ և լիազոր դեսպան։
* 2004 թվականի հուլիսի 13-ից մինչև 2011 թվականի հունվարի 17-ը Սիերա Լեոնեում եղել է ՌԴ արտակարգ և լիազոր դեսպան։
* 2011 թվականից թոշակառու է։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի դեկտեմբերի 5)
* 1-ին դասի արտակարգ և լիազոր դեսպանորդ (2004 թվականի օգոստոսի 25)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Դմիտրի Մաքսիմիչև

**Դմիտրի Մաքսիմիչև** (, ), ռուս դիվանագետ։

## Կենսագրություն
1983 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1983 թվականից զբաղվում է դիվանագիտական գործունեությամբ։ Տիրապետում է ֆրանսերենի, ուրդուի և անգլերենի։

* 2009 թվականից մինչև 2011 թվականը եղել է Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի տնօրենի տեղակալ։
* 2011-ից մինչև 2015 թվականը Նյու Յորքում եղել է ՄԱԿ-ի Ռուսաստանի Դաշնության մշտական ներկայացուցչի տեղակալ։
* 2015-2018 թվականներին եղել է Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի տնօրենի տեղակալ։
* 2018 թվականի մայիսի 4-ից Քենիայում համարվում է Ռուսաստանի Դաշնության արտակարգ և լիազոր դեսպան, ինչպես նաև Նայրոբիում համարվում է միջազգային կազմակերպությունների մշտական ներկայացուցիչ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2013 թվականի ապրիլի 9)
* 1-ին դասի արտակարգ և լիազոր դեսպանորդ (2019 թվականի հոկտեմբերի 1)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Աուգուստ Ֆալկ

**Աուգուստ Ֆալկ** (, ), կինոյի և թատրոնի շվեդ դերասան, ռեժիսոր, թատերական գործիչ։

## Կենսագրություն
Աուգուստ Ֆալկը եղել է Ստոկհոլմի թագավորական դրամատիկական թատրոնի ստուդիայի շրջանավարտ (1901), 1902-1905 թվականներին ելույթ է ունեցել Շվեդիայի Հելսինգֆորսի և Գյոթեբորգի թատրոնների բեմերում։ 1905-1907 թվականներին Ֆալկը ղեկավարել է իր սեփական թատերախումբը։ 1906 թվականին նա կազմակերպեց երիտասարդական թատերախումբ Լունդում, որն առաջինն էր Շվեդիայում, որը բեմադրել է Ստրինդբերգի «Ֆրյոկեն Յուլիա» պիեսը։ Ֆալկի հետագա բոլոր աշխատանքները նվիրված էին Յուհան Ավգուստ Ստրինդբերգի դրամատուրգիայի և գաղափարական ու գեղագիտական տեսակետների պրոպագանդմանը։

1907 թվականին Ֆալկը դարձավ Ստոկհոլմի «Ստրիմբերգի ինտիմ թատրոնի» (*Strindbergs Intima Teater*) կազմակերպիչներից մեկը։ 1910 թվականին փակվելուց հետո Ա. Ֆալկը նախաձեռնել է երկրորդ «Ստրիմբերգի ինտիմ թատրոնի» ստեղծումը, որը հետագայում վերանվանվեց Կատակերգության թատրոն (*Komediteatern*), բայց աշխատանքի մեկնարկից կարճ ժամանակ անց նա ստիպված էր հրաժարվել ղեկավարությունից և զբաղեցնել ժամանակավոր պաշտոններ, 1912 թվականից շրջել իր թատերախմբերի հետ, որը նա ղեկավարում էր Շվեդիայում և սկանդինավյան այլ երկրներում։ Այս թատրոնների խաղացանկը բաղկացած էր նաև Ստրինդբերգի դրամաներից։

Ֆալկը բեմադրել է Ստրինդբերգի ավելի քան 40 ստեղծագործություններ։ Նրա ներկայացումները առանձնանում էին  տեսարանների և զարդարանքների ընդհանրացված լակոնիզմով (դեկորացիան, որպես կանոն, փոխարինվում էր շորերով), դերասանների ներկայացումը հարուստ էր հոգեբանական նրբություններով, և կոնֆլիկտների բացահայտման վերլուծական խորությամբ։

Աուգուստ Ֆալկի կատարմամբ Ստրինդբերգի հերոսները ներկայացնում էին իրենց հոգևոր աշխարհի բոլոր բարդությունները, ըմբոստ մթնոլորտը և սոցիալական պայմանները։

1912-1937 թվականներին Աուգուստ Ֆալկը նկարահանվել է կինոֆիլմերում։

## Թատեական  դերերի  ընտրանի
* Ժան, Ռոտմիստեր, Կապիտան, Մորիս, Լինդկվիստ, Անհայտ («Ֆրյոկեն Յուլիա», «Հայր», «Մահվան պար», «Հանցանք և հանցագործություն», «Զատիկ», «Ճանապարհ դեպի Դամասկոս»)։

## Ֆիլմագրության  ընտրանի
* 1912 - «Ֆրյոկեն Յուլիա» / *Frenek Julie*
* 1912 - *Fadren*
* 1914 - *Ett återseende*
* 1917 - *Terje Vigen*
* 1937 - *John Ericsson*

Աուգուստ Ֆալկը հեղինակ է «Ստրինդբերգը և թատրոնը» (1918) և «Հինգ տարի Ստրինդբերգի հետ» (1935) գրքերի։

Թաղված է Ստոկհոլմի Հոպպա բեգրավնինգսպլատսեն գերեզմանատանը։

## Ծանոթագրություններ

Կատեգորիա:Շվեդ դերասաններ
Կատեգորիա:Շվեդ թատերական գործիչներ
Կատեգորիա:Շվեդ ռեժիսորներ
Եվգենի Մակեև (դիվանագետ)

**Եվգենի Մակեև** (, ), ռուս դիվանագետ։

## Կենսագրություն
1950 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1950 թվականից զբաղվել է դիվանագիտական գործունեությամբ։

* 1950-1951 թվականներ՝ Չինաստանում եղել է ԽՍՀՄ դեսպանության աշխատակից։
* 1951-1953 թվականներին Չինաստանում եղել է ԽՍՀՄ գլխավոր հյուպատոսության աշխատակից։
* 1953-1960 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1960-ից մինչև 1964 թվականը եղել է ՄԱԿ-ի ԽՍՀՄ մշտական ներկայացչության առաջին քարտուղար, խորհրդական։
* 1964 թվականից մինչև 1967 թվականը եղել է ՄԱԿ-ի ԽՍՀՄ մշտական ներկայացչուցչի տեղակալ։
* 1967-1968 թվականներին եղել է ԽՍՀՄ արտաքին գործերի նախարարության երկրորդ եվրոպական բաժանմունքի վարիչի տեղակալ։
* 1968-1971 թվականներին եղել է ԽՍՀՄ արտաքին գործերի նախարարության եվրոպական երկրորդ բաժանմունքի վարիչ։
* 1971 թվականից մինչև 1980 թվականը եղել է ՄԱԿ-ի ԽՍՀՄ մշտական ներկայացչուցչի տեղակալ։
* 1980-ից մինչև 1986 թվականը եղել է ԽՍՀՄ արտաքին գործերի նախարարության միջազգային կազմակերպությունների բաժանմունքի վարիչ։
* 1986 թվականի օգոստոսի 1-ից մինչև 1993 թվականի հոկտեմբերի 19-ը Ժնևում եղել է ՄԱԿ-ի բաժանմունքի և այլ միջազգային կազմակերպությունների ԽՍՀՄ, իսկ հետո՝ Ռուսաստանի Դաշնության մշտական ներկայացուցիչ։
* 1986 թվականից թոշակառու է եղել։

## Անձնական կյանք
Ամուսնացած է եղել, ունեցել է երկու երեխա։

## Դիվանագիտական աստիճան
* Արտակարգ և լիազոր դեսպան

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Օլեգ Մալգինով

**Օլեգ Մալգինով** (, ), ռուս դիվանագետ։

## Կենսագրություն
1979 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1979 թվականից զբաղվում է դիվանագիտական գործունեությամբ։

* 1979-1983 թվականներ՝ Հնդկաստանում եղել է ԽՍՀՄ դեսպանության կցորդ, երրրոդ և երկրորդ քարտուղար։
* 1984-1993 թվականներին եղել է ԽՍՀՄ, իսկ հետո՝ Ռուսաստանի Դաշնության մարդկանց իրավունքների դեպարտամենտի ղեկավարի տեղակալ։
* 1994-ից մինչև 1999 թվականը Ժնևում եղել է ՄԱԿ-ի բաժանմունքի և այլ միջազգային կազմակերպությունների Ռուսաստանի Դաշնության մշտական ներկայացության ավագ խորհրդական։
* 1999 թվականից մինչև 2001 թվականը եղել է Ռուսաստանի Դաշնության արտաքին գործերի նախարարության մարդկանց իրավունքների և միջազգային հումանիտար համագործակցության հարցերով դեպարտամենտի տնօրենի տեղակալ։
* 2001 թվականից մինչև 2003 թվականը եղել է Ռուսաստանի Դաշնության արտաքին գործերի նախարարության մարդկանց իրավունքների և հայրենակիցների հարցերով դեպարտամենտի տնօրենի տեղակալ։
* 2003 թվականի մայիսի 16-ից մինչև 2006 թվականի սեպտեմբերը 21-ը Բանգլադեշում եղել է Ռուսաստանի Դաշնության արտակարգ և լիազոր դեսպան։
* 2006 թվականից մինչև 2011 թվականը եղել է Ռուսաստանի Դաշնության արտաքին գործերի նախարարության մարդկանց իրավունքների և միջազգային հումանիտար համագործակցության հարցերով դեպարտամենտի տնօրեն։
* 2011 թվականի դեկտեմբերի 15-ից մինչև 2016 թվականի հունիսի 7-ը Ռումինիայում եղել է Ռուսաստանի Դաշնության արտակարգ և լիազոր դեսպան։

2016 թվականի սեպտեմբերի 7-ից համարվում է Ռուսաստանի Դաշնության արտաքին գործերի նախարարությա արտասահմանում աշխատող հայրենակիցների հարցերով դեպարտամենտի տնօրեն։

## Անձնական կյանք
Ամուսնացած է, ունի մեկ դուստր և մեկ որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2001 թվականի հունվարի 31)
* 1-ին դասի արտակարգ և լիազոր դեսպանորդ (2006 թվականի մարտի 30)
* Արտակարգ և լիազոր դեսպան (2015 թվականի փետրվարի 18)

## Ծանոթագրություններ

## Արտաքին հղումներ
* Посол знает, что делать

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Lil Pump (ալբոմ)

***Lil Pump,*** ամերիկացի ռեփեր Lil Pump-ի դեբյուտային ստուդիական ալբոմ։ Այն թողարկվել է 2017 թվականի հոկտեմբերի 6-ին Tha Lights Global և Warner Bros. Records։ Ալբոմում տեղ են գտել համահեղինակ Smokepurpp-ի հյուրախաղային ելույթները  և կարգագիր  Lil Yachty-ից, Chief Keef-ից, Գուչի Մենից, Թու Չեյնսից և Ռիք Ռոսից։ Նա հովանավորել է նաև Bighead, Ronny J, Mr. 2-17 and CBMix և ուրիշներին։  Ալբոմին աջակցելու համար թողարկվել է 5 սինգլ՝ «Boss», « Flex Like Ouu», «Molly», «D Rose» և «Gucci Gang»։

Ալբոմը ամերիկյան Billboard 200 հիթ-շքերթում հայտնվել է երրորդ հորիզոնականում՝ առաջին շաբաթում վաճառելով 45.000 սկավառակ, որը համարժեք է ալբոմին։ Այն  ձայնագրող ընկերությունների ամերիկյան ասոցիացիաի կողմից հավաստագրվել է ոսկով։

## Քննադատական ընդունելիություն
*[[XXL (ամսագիր)|XXL]]-ը* գնահատել է ալբոմը որպես 'L' և գովաբանել է այն որպես «նախագիծ, որը հաստատում է ստեղծողի ժամանումը և նրա տեղը որպես առաջատար մարդկանցից մեկը  SoundCloud ռեփ հարթակում»։

*[[Pitchfork|Pitchfork-ից]]*  Էվան Րիտլևսկին տվել է ալբոմին 6.9/10 գնահատական։

## Առևտրային ցուցանիշներ
Ալբոմը երրորդ հորիզոնականում է հայտնվել ամերիկյան Billboard 200 հիթ-շքերթում՝ առաջին շաբաթում 45.000 սկավառակ վաճառելով, որը համարժեք է ալբոմին։ 2018 թվականի հունիսի 21-ին ալբոմը RIAA-ի կողմից հավաստագրվել է ոսկով՝ Միացյալ Նահանգներում ավելի քան կես միլիոն սկավառակ ալբոմի համարժեք սկավառակների հանրագումարային վաճառքի համար։

## Երգերի ցանկ

## Ձայնագրման մասնակիցներ

**Կատարողներ**
* Lil Pump – գլխավոր կատարող
* Smokepurpp – հրավիրված կատարող
* Lil Yachty – հրավիրված կատարող
* Գուչի Մեն – հրավիրված կատարող
* Chief Keef – հրավիրված կատարող 
* Թու Չեյնս – հրավիրված կատարող
* Ռիք Ռոս – հրավիրված կատարող

*Технический*
* Christopher Barnett – տեղեկություն 
* Josh Goldenberg – ձայնագրում 

**Ռեժիսորներ**
* Faded Blackid – պրոդյուսեր 
* Trapphones – համապրոդյուսեր 
* Bighead – պրոդյուսեր 
* Gnealz – պրոդյուսեր 
* Ronny J – պրոդյուսեր 
* Mr. 2-17 – պրոդյուսեր 
* Terrotuga – պրոդյուսեր 
* CBMix – պրոդյուսեր 
* TM88 – պրոդյուսեր 
* Captain Crunch – համապրոդյուսեր 
* Diablo – պրոդյուսեր 
* Danny Wolf – պրոդյուսեր 
* Frank Dukes – համապրոդյուսեր 
* Illa da Producer – պրոդյուսեր 

## Չարթեր

### Շաբաթվա չարթեր

### Տարեկան չարթեր

## Հավաստագրում

## Ծանոթագրություններ

## Արտաքին հղումներ

Կատեգորիա:2017 երգեր
Ֆինլանդիայի ազգային գրադարան

**Ֆինլանդիայի ազգային գրադարան** (**'), մինչև 2006 թվականտ՝ **Հելսինկիի համալսարանական գրադարան** (**'), Ֆինլանդիայի ամենահին և առաջատար գիտական գրադարան։ Միաժամանակ իրականացնում է Հելսինկի համալսարանական և ազգային գրադարանի գործառույթներ։

Գրադարանն ունի արժեքավոր հավաքածու սլավոնագիտության մասին (450 000 հատոր), որը հավաքվել է դեռ ռուսական ցարիզմի ժամանակաշրջանում, երբ Հելսինկիի գրադարանն իրավունք ուներ ունենալու Ռուսական կայսրության բոլոր հրապարակումների պարտադիր օրինակ։

Գրադարանի գլխավոր մասնաշենքը, որի նախագիծը մշակել է գերմանացի ճարտարապետ Կարլ Լյուդվիգ Էնգելը, կառուցվել է 1840-1846 թվականներին կլասիցիզմի ոճով։ Գրադարանի ռոտոնդայի նոր հավելվածը, որը նախագծել է ճարտարապետ Գուստավ Նյուստրյոմը, ավարտվել է 1906 թվականին։ 1998 թվականին գրադարանը ընդլայնվել է *Ֆաբիանիա* (Fabiania) շենքի ավելացմամբ, որի տարբեր մասերը կառուցվել են Վիան Վիկի և Գուստաֆ Նիստրոմի կողմից 1844-1895 թվականներին։ *Ֆաբիանիան* մյուս շենքերին միացված է ստորգետնյա թունելով։

Գրադարանը գտնվում է քաղաքի կենտրոնում՝ անմիջապես Հելսինկիի համալսարանի դիմաց։ Հավաքածուի մեծ մասը պահպանվում է «Կիրյալուոլա» (գրքերի քարանձավ) կոչվող ստորգետնյա բունկերում, որը զբաղեցնում է 57 600 մ2 տարածք։

Գրադարանում աշխատում են 200 աշխատակից։ 2008 թվականին գրադարանի բյուջեն կազմել է 18 միլիոն եվրո։

## Պատկերասրահ

## Տես նաև
* Կորեայի ազգային գրադարան
* Չինաստանի ազգային գրադարան
* Ալժիրի ազգային գրադարան

## Ծանոթագրություններ

## Գրականություն
* 

Կատեգորիա:Ազգային գրադարաններ
Կատեգորիա:Գրադարաններ այբբենական կարգով
Կատեգորիա:Համալսարանական գրադարաններ
Կատեգորիա:Հելսինկիի արվեստ
Կատեգորիա:Ֆինլանդիայի գրադարաններ
Կատեգորիա:Ֆինլանդիայի շենքեր և կառույցներ
Կատեգորիա:Ֆինլանդիայի քաղաքների մշակույթ
Կանկակի (Իլինոյս)

**Կանկակի** (), քաղաք ԱՄՆ-ի հյուսիում, Իլինոյս նահանգի Կանկակի շրջանում։ Համաձայն ԱՄՆ-ի 2000 թվականի մարդահամարի քաղաքի բնակչությունը  կազմել է 27 561 մարդ։ 2010 թվականի ԱՄՆ-ի մարդաահամարի համեմատ այն գրեթե չի փոխվել, միայն մի փոքր նվազել  է մինչև 27 537։ Քաղաքը նույնանուն շրջանի շրջկենտրոնն է։ Քաղաքի անվանումը հնարավոր է ծագում է ալգոնկինյան *teeyaahkiki* բառից, տեղի հնդկական բարբառով նշանակում է «հարթավայրային երկիր»։

## Աշխարհագրական դիրք
Կանկակին տարածվում է հետևյալ լայնություններում՝ .

Ըստ ԱՄՆ-ի Մարդահամարների բյուրոյի տվյալների՝ քաղաքի ընդհանուր տարածքը կազմում է 37,9 կմ² (14,62 մլն²), որից 1,2 կմ² (0,48 մլն², այսինքն 3,28 %) ջրային տարածքը։

## Բնակչություն
2000 թվականի մարդահամարի տվյալներով Կանկակիի բնակչությանը ընդհանուր թիվը կազմել է 27 561 մարդ, բնակչության խտությունը՝ 865 մարդ/կմ²։

Բնակչության ռասսայական կազմը

*Եվրոպեոիդ ռասա՝ 50,92 %
*Աֆրոամերիկացիներ՝ 41,07 %
* Բնիկ ամերիկացիներ՝  0,27 %
*Ասիացիներ — 0,32 %

Քաղաքում հաշվառվել է 10 020 տնտեսություն, որից  34,4%-ում ապրել են մինչև 18 տարեկան երեխաները ծնողների հետ, 36,4%-ում ապրել են ամուսնական զույգեր, 21,2% -ում միայնակ մայրեր, 37,4% -ում միայնակ մարդիկ։ Տնային տնտեսությունների կազմում միջինում ընդգրկված է 2,6 մարդ, ընտանիքի կազմում՝ 3,28 մարդ։ Քաղաքում յուրաքանչյուր 100 կնոջ բաժին է հասնում 91,8 տղամարդ։

Բնակչության բաշխումն ըստ տարիքի

* մինչև 18 տարեկան՝ 29,5 %
* 18 տարեկանից մինչև 24 տարեկան՝ 9,7 %
* 25 տարեկանից մինչև 44 տարեկան՝ 28,7 %
* 45 տարեկանից մինչև 64 տարեկան՝ 18,7 %
* 65 տարեկանից բարձր՝ 13,4 %

Քաղաքի տնային տնտեսության միջին եկամուտը կազմել է 30 469 դոլար, իսկ ընտանիքի միջին եկամուտը՝ տարեկան 36 428 դոլար։  Եկամուտը մեկ շնչի հաշվով կազմել է 15 479 դոլար։ Ընտանիքների 18,1% - ը և բնակչության 21,4%-ը աղքատության գծից ցածր են եղել, որից 29,3% -ը 18 տարեկանից փոքր են եղել, իսկ  11,7%-ը  65 տարեկան և բարձր։

## Կառավարություն
Կանկակիի քաղաքային խորհուրդը բաժանված է 7 պալատի, որից յուրաքանչյուրում 4 տարին մեկ անգամ ընտրվում է 2 անդամ։

## Մշակույթում
* «Չծնվածը» (2009) ֆիլմը մասամբ նկարահանվել է Կանկակիի հիվանդանոցում։
* Կանկակի քաղաքի մասին գրվել է «City of New Orleans» երգը, որի հեղինակն է Սթիվ Գուդմանը

## Տրանսպորտ
Քաղաքում գործում է նույնանուն երկաթուղային կայարան։

## Հայտնի բնիկներ և բնակիչներ
* Ֆրեդ Մակմյուրրեյ (1908-1991)՝ ամերիկացի դերասան
* Ջոզեֆ Ստրաժինսկի (ծնվել է 1954 թվականին)՝ գրող, հեղինակ-սցենարիստ, մի շարք գիտաֆանտաստիկ և ֆանտաստիկ հեռուստասերիալների հեղինակ, որոնց թվում է Ռուսաստանում հայտնի «Բաբելոն-5» ֆանտաստիկ սերիալը։
* Միրնա Քենեդի (1908-1944)՝ ամերիկացի կինոդերասան, նկարահանվել է համր կինոյի ժամանակաշրջանի ավարտին և ձայնային ֆիլմերում։

## Ծանոթագրություններ

Կատեգորիա:1854 թվականին հիմնադրված բնակավայրեր
Կատեգորիա:Իլինոյսի քաղաքներ
Վիտալի Մակարով

**Վիտալի Մակարով** (, ), ռուս դիվանագետ։

## Կենսագրություն
1967 թվականի ավարտել է Լոմոնոսովի անվան Մոսկվայի պետական համալսարանը և 1981 թվականին հասարակական գիտությունների ակադեմիան։ Պատմական գիտությունների թեկնածու։ Տիրապետել է իսպաներենի, անգլերենի և գերմաներենի ։ Դիվանագիտական գործունեությամբ և զբաղվել 1991 թվականից։

* 1967-1969 թվականներ՝ Կուբայում եղել է ԽՍՀՄ դեսպանության աշխատակից։
* 1969-1976 թվականներին եղել է Կենտրոնական կոմիտեի խորհրդային երկրների երիտասարադական կազմակերպությունների հետ կապերով բաժանմունքի վարիչի տեղակալ։
* 1976-1978 և 1981 թվականներին եղել է «Կոմսոմոլսկայա պրավդա» թերթի խմբագիր։
* 1981 թվականից մինչև 1991 թվականի եղել է Կենտրոնական կոմիտեի միջազգային բաժանմունքի աշխատակից։
* 1992-ից մինչև 1996 թվականը Նիկարագուայում եղել է Ռուսաստանի Դաշնության դեսպանության խորհրդական-դեսպանորդ։
* 1996 թվականից մինչև 1999 թկականը եղել է Ռուսաստանի Դաշնության արտաքին գործերի նախարարության տեղեկատվության դեպարտամենտի տնօրենի տեղակալ։
* 1999 թվականի հուլիսի 23-ից մինչև 2003 թվականի փետրվարի 26-ը Կոլումբիայում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1994 թվականի հունիսի 20)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի շրջանավարտներ
Կատեգորիա:Պատմական գիտությունների թեկնածուներ
I’ve Got You Under My Skin

**«I’ve Got You Under My Skin»**, երգ, որը գրել է Քոուլ Փորթերը 1936 թվականին։ Այդ ժամանակից ի վեր այն  կատարել և ձայնագրել են բազմաթիվ երգիչներ և երաժիշտներ։

## Ֆրենկ Սինատրայի տարբերակը
Ֆրենկ Սինատրա կրկին երգել է այս երգը 1956 թվականի «Songs for Swingin' Lovers!» ալբոմում։ Ինչպես գրում է Թոմաս Ուորդը AllMusic կայքում հրապարակված իր գրախոսականում, չնայած այն բանին, որ այդ «հոյակապ երգը» նրանից առաջ կատարվել է «բառացիորեն հարյուրավոր ջազային վոկալիստների և կրուներների կողմից», նա երգը դարձրել է իրենը, նրա տարբերակում «դա գլուխգործոց է»։
Ընդ որում, այս ձայնագրության գլխավոր արժանիքն Ուորդը համարում է Նելսոն Ռիդլի գործիքավորումը, որը ըստ լեգենդի, այն ավարտել է ստուդիայի ճանապարհին։ Կրկին, ըստ լեգենդի, այն բանից հետո, երբ երգն իր գործիքավորմամբ առաջին անգամ կատարել են ամբողջությամբ, բոլոր երաժիշտները միաժամանակ ոտքի են կանգնել և սկսել են ծափահարել։ Ըստ Ուորդի՝ դա, հնարավոր է, Սինատրայի այդ ալբոմի լավագույն երգն է։
1998 թվականին Ֆրենկ Սինատրայի սինգլն (1956 թվական, Capitol Records) ընդունվել է «Գրեմմի» մրցանակի Փառքի սրահ։ Երգը (կրկին Ֆրենկ Սինատրայի օրիգինալ կատարմամբ) մասնավորապես ներառվել է  2011 թվականին «Թայմ» ամսագրի կազմած All-TIME 100 Songs (100 լավագույն երգերը «Թայմ» ամսագրի հիմնադրման պահից ի վեր) ցանկում։

## Ծանոթագրություններ

Կատեգորիա:Ջազ
Կատեգորիա:Ռոք երգեր
Վալերի Լիպնյակով

**Վալերի Լիպնյակով** (, ), ռուս դիվանագետ, արտակարգ և լիազոր դեսպան։

## Կենսագրություն
1967 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1967 թվականից զբաղվել է դիվանագիտական գործունեությամբ։ Տիրապետել է սվահիլիի և անգլերենի։

* 1984 թվականից մինչև 1988 թվականը Թանզանիայում եղել է ԽՍՀՄ դեսպանության խորհրդական-դեսպանորդ։
* 1988-ից մինչև 1991 թվականը եղել է ԽՍՀՄ արտաքին գործերի նախարարության Աֆրիկայի երկրների վարչության պետի առաջին տեղակալ։
* 1991 թվականի օգոստոսի 17-ից մինչև 1997 թվականի հունիսի 2-ը Սենեգալում և Գամբիայում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
* 1999 թվականի հուլիսի 9-ից մինչև 2005 թվականի փետրվարի 28-ը Եթովպիայում եղել է Ռուսաստանի Դաշնության արտակարգ և լիազոր դեսպան։
* 2005 թվականի թոշակառու է եղել։

## Անձնական կյանք
Ամուսնացած է եղել, ունեցել է երկու որդի։

## Դիվանագիտական աստիճան
* Արտակարգ և լիազոր դեսպան

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Բորիս Մայորսկի

**Բորիս Մայորսկի** (, ), ռուս դիվանագետ։

## Կենսագրություն
1961 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1961 թվականից զբաղվում է դիվանագիտական գործունեությամբ։ Տիրապետում է ֆրանսերեն, իսպաներեն և անգլերեն լեզուներին։

* Մինչև 1992 թվականը եղել է ԽՍՀՄ, իսկ հետո՝ Ռուսաստանի Դաշնության արտաքին գործերի նախարարության միջազգային գիտատեխնիկական համագործակցության վարչության պետ։
* 1992 թվականի սեպտեմբերի 1-ից մինչև 1998 թվականի հուլիսի 21-ը Քենիայի Հանրապետությունում եղել է Ռուսաստանի Դաշնության արտակարգ և լիազոր դեսպան, ինչպես նաև Նայրոբիում եղել է միջազգային կազմակերպությունների մշտական ներկայացուցիչ։
* 1998 թվականից մինչև 1999 թվականը եղել է Ռուսաստանի Դաշնության հատուկ հանձնարարությունների դեսպանորդ։
* 1999 թվականի հոկտեմբերի 20-ից մինչև 2002 թվականի ապրիլի 30-ը Իսպանիայում և Անդորրայում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* Արտակարգ և լիազոր դեսպան (1991 թվականի փետրվարի 18)

## Ծանոթագրություններ

## Արտաքին հղումներ
* Посол знает, что делать

Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Տիկին Տուտլի Պուտլի

**Տիկին Տուտլի Պուտլի** (), կանադական կարճամետրաժ տիկնիկային մուլտիպլիկացիոն ֆիլմ, որի ռեժիսորները Քրիս Լավիսը և Մացեկա Շերբովսկին են։ 2008 թվականին այն առաջադրվեց Օսկարի մրցանակի՝ Լավագույն անիմացիոն կարճամետրաժ ֆիլմ անվանակարգում։ Մինչ այդ՝ 2007 թվականին Ասնիում կայացած Անիմացիոն ֆիլմերի համաշխարհային  փառատոնում առաջադրվել էր գլխավոր մրցանակի։

Ֆիլմի պրեմիերան տեղի է ունեցել 2007 թվականի մայիսի 19-ին։ Այն ցուցադրվել է 46-րդ Կաննի կինոփառատոնի շրջանակներում անցկացված «Քննադատության շաբաթ» մրցութային ծրագրում։

## Սյուժե
Տիկին Տուտլի Պուտլին իր մեծ քանակությամբ անձնական իրերով կանգնած է կառամատույցում և սպասում է գնացքին, որոնք զբաղեցնում են կառամատույցի մեծ  մասը։ Փոքրիկ ցեցը պտտվում է նրա շուրջը, և շուտով ժամանում է գնացքը։

Հաջորդ տեսարանում Տուտլի Պուտլին արդեն նստած է ամբողջությանբ իրերով լցված կուպեի պատուհանի մոտ։ Նրա դիմաց նստած է մի տղամարդ, որն անպարկեշտ ակնարկներ է անում․ տիկինը ճանաչում է երբեմնի հանրահայտ թենիսիստին։ Նրանց կողքին նստած է մի տղա, որը գիրք է կարդում և մի տարեց տղամարդ, որը քնած է։ Վերևի շարքերում  ճամպրուկների վրա, իրար հակառակ ուղղություններով նստած են երկու տղամարդ։ Նրանք կենտրոնացած նայում են իրենց դիմացի շախմատի տախտակին, բայց հենց որ նրանցից մեկը պատրասվում է քայլ անել, գնացքը ուժեղ ցնցվում է և  շախմատի տախտակի դասավորվածությունը փոխվում է։ Այդպես այդ խաղը շարունակվում է այնքան ժամանակ, մինչև որ շախմատի քարերը դասավորվում են այնպես, որ նրանցից մեկը հաղթի։

Գիշերը գնացքը անսպասելիորեն կանգնում է անտառում։ Տիկին Տուտլի Պուտլին շատ է  վախեցնում, երբ ինչ-որ մեկը թռչում է վագոնի վրա՝ ուղիղ իր խցիկի առջև։ Հենց այդ պահին գնացքը շարժվում է։ Որոշ ժամանակ անց, երեք մարդ, իջնելով տանիքից և կեղտոտ կոշիկներով քայլում են վագոնի միջանցքով և  կանաչ գազով խողովակը դնում վագոնի տակ՝ իրենց կողմից բացած անցքում։ Գազը լցվում է խցիկ, և տիկինը քնում է։

Երբ տիկին Տուտլի Պուտլին արթնանում է, տեսնում է,որ ինքն արդեն միայնակ է դատարկ խցիկում և իր բոլոր իրերը և ուղեկիցներն անհետացել են, իսկ գնացքը դեռ շարունակում է իր ընթացքը։ Նա տեսիլք է ունենում, որտեղ գնացք ներխուժածները կտրում են թենիսիստի որովայնի խոռոչի օրգանները։ Սթափվելով, նա դուրս է փախչում խցիկից և վազում վագոնից վագոն, մինչև, հասնելով վագոն-ռեստորան, ընկնում է հատակին։ Հանկարծ տիկինը նորից նկատում է ցեցին, որը թռչում էր վագոնում։ Նա գնում է ցեցի ետևից այնքան ժամանակ, մինչև ձուլվում պայծառ լույսին, որտեղ նա ինքն է նմանվում թռչող արարածի։

## Արտադրություն
Նկարը դարձավ առաջնելույթ ռեժիսոր Լեվիս Շեբրովսկու համար։ Նրա ստեղծման համար տարվել են շատ հետազոտություններ Ալֆրեդ Հիչքոքի աշխատանքներից և նաև տարբեր ֆիլմերից և գրքերից։ Բացի դրանից, նրանք շփվել են գնացքներ նստող տարբեր մարդկանց հետ, որոնք պատմում էին նրանց ամենատարբեր պատմությունները։ Ֆիլմի համար կատարվող աշպատանքը ձգվել է հինգ տարի՝ 2002 թվականից մինչև 2007 թվականը։

Անիմացիոն ֆիլմի պատմության մեջ առաջին անգամ տիկնիկների աչքերը «կենդանի» էին։ Դա արվել է նորարարական անիմացիոն տեխնոլոգիաների համար՝ նկարիչ Ջեյմսոն Ուոքելի կոմմից ով զբաղվում էր ֆիլմերի վիզուալ էֆեկտների ստեղծմամբ։

## Ծանոթագրություններ

## Արտաքին հղումներ
* «Տիկին Տուտլի Պուտլի» Կանադական պետական կինեմատոգրաֆիայի ծառայության կայքում։
*  

Կատեգորիա:Կանադական մուլտֆիլմեր
Կատեգորիա:Կանադական ֆիլմեր
Ընկերուհի (մուլտֆիլմ)

**Ընկերուհի**, մուլտիպլիկացիոն ֆիլմ`նկարահանված ռեժիսոր Ելենա Գավրիլկոյի ամերիակական ազգային հեքիաթի հիման մոտիվներով։

Ֆիլմում օգտագործվել են հատվածներ Փոլ Ուինթերի երաժշտությունից։

## Մրցանակներ
* 1991թվական — Կիևի «Կրոկ» Գրան-պրի փառատոնին

## Սյուժե
Տխուր ծերունին բուխարուց ծխախոտ վառելով ՝ հանում է դեղնած նկարը, որտեղ պատկերված են մի քանի երիտասարդ տղաներ։ Այս նկարը նկարվել է,երբ նա աշխատում էր շոգենավի վրա, ընկնելով տխուր հիշողությունների մեջ, նա հասկանում է,  և նրա հաևաններն են մնացել ճայն ու ցուլը։ Վշտերով համակված՝ նա խնձոր է վերցնում, որդեր, կարթը և գնում ձկնորսության։ Նստում է շատ երկար, մինչև մի ձուկ է  հայտնվում։ Սակայն նա չի մոտենում խայծին, այլ սկսում է խնձորով խաղալ։ Ծերուկը հասկանում է, որ կարթի վրա պետք է խնձոր դնել։ Այդպես էլ անում է։Մի մեծ ձուկ է բռնում և պահում իր բակի տակառի մեջ։  Շատ մրգեր է հավաքում ու բերում իր նոր ընկերոջ համար ծերուկը, իսկ ձուկն էլ սկսում է ուրախությունից ձեռնածություն անել։ Այդպես ծերունին սկսում է  ձվածեղ պատրաստել ձկան համար,և նա հաճույքով ուտում է։ Այդ օրվանից ծերուկը զբաղվում է նրա դաստիարակությամբ՝ սովորեցնում է պատրաստել, ցախ ջարդել, մարզվել, բանջարանոցը փորել, կրակ վառել։ Մեծանում է ձկնիկը,  ինքնուրույն է ուտում, փորձում է կատարել տան բոլոր գործերը և տակառի փոխարեն ապրում է ծերունու տանը։ Երեկոյան նրանք միասին պառկում են քնելու, իսկ ընկերուհին նրան օգնում է հանել կոշիկները և ծվարվում է ոտքերի տակ՝ ինչպես կատու։ Օր օրի ավելի մեծանում ու խելացի է դառնում ձուկը։ Որոշելով զվարճացնել իր ընկերուհուն՝ ծերուկը նրան տանում է ձկնորսության։ Ընթացքում նրանց մոտով  անցնուոմ է «Սյուզի» լայները, և ծերուկը ընկնում է մտքերի մեջ։ Այդ պահին ձկնիկը, որը մոռացել էր ինչպես են լողում, ընկնում է ջուրը։ Երբ ծերուկը գտնում է նա արդեն սատկել էր։

Մենակյաց ծերուկը թաղում է նրան խնձորենու տակ և շարունակում է իր միայնակ կյանքը։

## Հեղինակներ

## Վիդեոնյութեր
* Մուլտֆիլմը թողարկվել է  մուլտֆիլմերի DVD-ի«Masters of Russian Animation Volume 4» հավաքածուի մեջ։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:1989 մուլտֆիլմեր
Կատեգորիա:Խորհրդային մուլտֆիլմեր